पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। जोधपुर के मथुरादास अस्पताल में रेजिडेंट्स के साथ रोगी के परिजनों द्वारा की गई मारपीट के विरोध में उदयपुर के एमबी अस्पताल के 304 रेजिडेंट्स भी बिना अल्टीमेटम दिए बेमियादी हड़ताल पर उतर गए हैं। इन रेजिडेंट्स ने सोमवार सुबह 10 बजे तक सेवाएं दी थी। रेजिडेंट्स के हड़ताल पर उतर जाने के बाद एकाएक वार्डों की व्यवस्थाएं गड़बड़ा गई। रेजिडेंट एसोसिएशन के अध्यक्ष रमन चौधरी ने बताया कि जोधपुर में रेजिडेंट्स के साथ हुई मारपीट के विरोध में प्रदेश स्तर पर निर्णय के बाद बेमियादी हड़ताल की घोषणा की है। हड़ताल पर उतरने के बाद रेजिडेंट्स ने आरएनटी प्राचार्य डॉ.एसके कौशिक को ज्ञापन सौंपकर रेजिडेंट्स की सुरक्षा की मांग की है।
एचओडी को लगाया : एमबी अस्पताल अधीक्षक डॉ.डीपी सिंह ने बताया कि रेजिडेंट्स के बेमियादी हड़ताल पर जाने के बाद से ही सभी विभागाध्यक्षों, जूनियर डॉक्टरों, डेमोंस्ट्रेटर आदि को राउंड द क्लॉक लगाया गया है।
किस विभाग में कितने रेजिडेंट : मेडिसिन विभाग में 50, सर्जरी विभाग में 46, गाइनोकोलॉजी में 42, पीडियाट्रिक विभाग में 19 रेजिडेंट्स हैं। इसके अतिरिक्त अन्य विभागों में भी रेजिडेंट्स सेवाएं देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn